Xavin Hotel Harkány

Hagyomány, elegancia, örökség
2026-03-10 17:00 - 2026-03-25 17:00 UTC | Siklós, könyvtár, Köztársaság tér 8., Siklós, Baranya, 7800, Magyarország
Hagyomány, elegancia, örökség címmel 2026.03.10-én 17 órától egy igen érdekes tárlat nyílik Siklóson az 1848-as forradalom és szabadságharc apropójából: terítéken a díszmagyar!
Az alábbiakban a szervezők Facebook oldaláról idézünk:
Kedves érdeklődők!
Újabb közös projektbe fogtunk Tomics Sophie-val és a Siklósi Szerb Önkormányzattal.
2026. március 10-én, az 1848-as forradalom és szabadságharc ünnepéhez közeledve gyönyörű női ruhákból nyitunk tárlatot, mely két héten keresztül lesz látogatható. Néhány gondolat, hogy mire számíthatnak a látogatók:
„A díszmagyar, vagy magyar díszruha, kinek melyik megnevezés a kellemesebb, a nemzeti identitást, az európai divatot és a történelmi hagyományokat ötvözi. Ez a fajta öltözködés az 1830- as évektől a nemzeti ellenállás szimbóluma is. (De gyökerei a középkorig nyúlnak vissza). A magyar arisztokrácia hétköznapi és egyben ünnepi viselete is. A kiegyezés utáni időszakban az udvari bálok elengedhetetlen viselete:” belépés csak díszöltözetben.”
Ez egy a magyar történelem viharait túlélő , a nemzeti büszkeséget kifejező öltözet.”
A megnyitón Sophie még több információt oszt majd meg a közönséggel, ezért nagy szeretettel várjuk az érdeklődőket, és meglepetéssel is készülünk!
A belépés ingyenes!
A kiállítás 2026. március 25-ig látogatható a könyvtár nyitvatartási idejében.
